kardosdrur/scandi-wiki huggingface dataset:
Washington County (Utah)

Washington County er et county beliggende i den syd-vestlige del af den amerikanske delstat Utah. Hovedbyen er St. George. På den vestlige side grænser countyet op til Nevada, mens Arizona er naboen i syd. I 2010 havde countyet 138.115 indbyggere. Det er opkaldt efter USA's 1. præsident George Washington.

Geografi 
Ifølge United States Census Bureau er Washingtons totale areal på 2.430 km², hvoraf de 9 km² er vand.

Grænsende counties 
 Iron County (nord)
 Kane County (øst)
 Mohave County (Arizona) (syd)
 Lincoln County (Nevada) (vest)

Eksterne henvisninger 

 Washington Countys officielle hjemmeside 

Counties i Utah
Etableret i 1856
Washington County (Pennsylvania)

Washington County er et county beliggende i den syd-vestlige del af den amerikanske delstat Pennsylvania. Hovedbyen er Washington, og på den vestlige side grænser det op til West Virginia. I 2010 havde countiet 207.820 indbyggere. Det er opkaldt efter USA's 1. præsident George Washington.

Geografi 
Ifølge United States Census Bureau er Washingtons totale areal på 2.230 km², hvoraf de 10 km² er vand.

Grænsende counties 
Beaver County (nord)
Allegheny County (nordøst)
Westmoreland County (øst)
Fayette County (sydøst)
Greene County (syd)
Marshall County,, West Virginia (sydvest)
Ohio County, West Virginia (vest)
Brooke County, West Virginia (vest)
Hancock County, West Virginia (nordvest)

Eksterne henvisninger 

 Washington Countys officielle hjemmeside 

Counties i Pennsylvania
Etableret i 1781
Ohio County

Ohio County er navnet på tre counties i USA:

 Ohio County, Indiana
 Ohio County, Kentucky
 Ohio County, West Virginia, tidligere i Virginia
Greene County

Greene County er navnet på 14 counties i USA som alle er opkaldt efter Nathanael Greene:

 Greene County, Alabama
 Greene County, Arkansas
 Greene County, Georgia
 Greene County, Illinois
 Greene County, Indiana
 Greene County, Iowa
 Greene County, Mississippi
 Greene County, Missouri
 Greene County, New York
 Greene County, North Carolina
 Greene County, Ohio
 Greene County, Pennsylvania
 Greene County, Tennessee
 Greene County, Virginia

Se også 
 Green County
Liberty County

Liberty County er navnet på fire counties i USA:

 Liberty County, Florida
 Liberty County, Georgia
 Liberty County, Montana
 Liberty County, Texas
Bradford County

Bradford County er navnet på to counties i USA:

 Bradford County (Florida)
 Bradford County (Pennsylvania)
Columbia County

Columbia County er navnet på otte counties i USA:

 Columbia County, Arkansas
 Columbia County, Florida
 Columbia County, Georgia
 Columbia County, New York
 Columbia County, Oregon
 Columbia County, Pennsylvania
 Columbia County, Washington
 Columbia County, Wisconsin

Se også 
 Columbiana County, Ohio
Mogens Machon

Mogens Carlo Myrhøj Machon (født 7. oktober 1934) er en dansk tidligere fodboldlandsholdsspiller. Han spillede for Brønshøj Boldklub, som han også repræsenterede på landsholdet, og senere for KB.

Mogens Machon debuterede på A-landsholdet i 1957 i en kamp
mod Finland, og scorede i debuten det ene af sine i alt 2 landsholdsmål.
Det blev til i alt 6 A-landsholdskampe mellem 1957 og 1958. Før debuten på A-landsholdet havde Machon endvidere spillet 1 kamp på hhv. B- og U21-landsholdet.

Mens han var aktiv Brønshøjspiller spillede Mogens Machon desuden 1 Europa Cup-kamp i Messeby-turneringen.
Det var i 1958 for holdet ”Stævnet” i en kamp mod Chelsea FC. "Stævnet" var i denne forbindelse reelt et forstærket hold fra BK Frem.

Referencer

Eksterne henvisninger 
 

Fodboldspillere fra Danmark
Fodboldspillere fra Brønshøj Boldklub
Frederik Michael af Zweibrücken-Birkenfeld

Frederik Michael, pfalzgreve af Zweibrücken-Birkenfeld (tysk: Friedrich Michael von Pfalz-Zweibrücken-Birkenfeld) (født 27. februar 1724 i Rappoltsweiler – død 15. august 1767 i Schwetzingen nær Mannheim) var en kejserlig feltmarskal.

Far til Bayerns første konge 
Fra 1746 til 1767 var Frederik Michael en fransk vasal (greve) i det ubetydelige grevskab Rappoltstein, der havde centrum i Ribeauvillé i nutidens Alsace.

Maximilian 1. Joseph af Bayern, der var en yngre søn af Frederik Michael, blev kurfyrste  af Bayern i 1799 og konge i 1805. Alle senere konger af Bayern var efterkommere af  Maximilian 1. Joseph.

Wittelsbachske pfalzgrever ved Rhinen
Personer fra Rheinland-Pfalz
Personer fra Alsace
Tyskere i 1700-tallet
Kontorlandskab

Et kontorlandskab (også kaldet storrumskontor) er et stort kontorlokale, der består af adskillige kontorpladser. Disse kontorpladser er nogle gange opstillet i et åbent kontorlandskab, hvor kontorpladserne slet ikke er adskilt eller eventuelt kun er adskilt af reoler, planter eller andre mindre genstande. Andre har kontorlandskaber derimod har skillevægge imellem nogle eller alle arbejdsstationer.

Åbne kontorlandskaber har både fordele og ulemper. En af fordelene er, at mange medarbejdere er samlede, og dermed hurtigt kan få fat på hinanden. Nogle hævder, at dette bringer mere effektivitet, synergi og bedre socialt samvær. Ulemperne ved denne type kontorer, kan hævdes at være koncentrationsbesvær hos visse medarbejdere, samt støjgener. Det sidste kan dog til en vis grad afhjælpes via støjdæmpende foranstaltninger.

Eksterne henvisningetr

Landskab
Erhvervsliv
Christian 3. af Pfalz-Zweibrücken

Christian 3. af Pfalz-Zweibrücken (; født 7. november 1674 i Strasbourg, død 3. februar 1735 i Zweibrücken) var Pfalzgreve af Birkenfeld, Bischwiller og Rappoltstein. I 1731 blev han også hertug af Pfalz-Zweibrücken.

Farfar til kongen af Bayern 
Christian 3. var far til Frederik Michael af Zweibrücken-Birkenfeld og farfar til Maximilian 1. Joseph af Bayern, der blev kurfyrste af Bayern i 1799 og konge i 1805.

Alle senere konger af Bayern var efterkommere af Maximilian 1. Joseph.

Eksterne henvisninger 

Wittelsbachske pfalzgrever ved Rhinen
Personer fra Rheinland-Pfalz
Personer fra Alsace
Washington County (Wisconsin)

Washington County er et county beliggende i den syd-østlige del af den amerikanske delstat Wisconsin. Hovedbyen er West Bend, og i år 2010 131.887 indbyggere. Det er opkaldt efter USA's 1. præsident George Washington.

Geografi 
Ifølge United States Census Bureau er Washingtons totale areal på 1.129 km², hvoraf de 13 km² er vand.

Grænsende counties 
 Fond du Lac County - nordvest
 Sheboygan County - nordøst
 Ozaukee County - øst
 Milwaukee County - sydøst
 Waukesha County - syd
 Dodge County - vest

Eksterne henvisninger 

 Washington Countys officielle hjemmeside 

Counties i Wisconsin
Etableret i 1845
Pacific Rim National Park Reserve

Pacific Rim National Park Reserve er en nationalpark beliggende på Vancouver Island i det vestlige British Columbia i Canada, oprettet i 1970. Foruden bevaringsværdige strande og marine områder findes i parken tempereret regnskov.

Geografi 
Pacific Rims nationalpark er delt i tre geografiske hovedområder, Long Beach og West Coast Trail som ligger langs Vancouver Islands vestlige kyst og Brok Group Islands, en samling af over hundrede små øer i sundet Barkley Sound. Long Beach, som er en 16 kilometer lang strand ved Wickaninnish Bay, er parkens mest besøgte turistmål. Vandrestierne West Coast Trail går i varieret natur, både langs strande og igennem skovområder, og passerer såvel klipper som vandfald og grotter. Totalt er der  75 kilometer vandrestier i parken.

Klima 
Nærheden til Stillehavet og bjergene øst for parken gør at klimaet karakteriseres af regn og dis. Sommeren er tørrere end resten af året, dog dannes dis ofte også i løbet af sommeren fordi fugtig luft kommer ind fra havet. Disse fugtige forhold er forudsætninger for områdets tempererede regnskov.

Eksterne kilder/henvisninger 

Long Beach trails information 

Nationalparker i Canada
Britisk Columbia
Christian 2. af Pfalz-Zweibrücken-Birkenfeld

Christian 2. af Pfalz-Zweibrücken-Birkenfeld (tysk: Christian II. von Pfalz-Zweibrücken-Birkenfeld) (født 22. juni 1637 i Bischwiller, død 26. april 1717 i Birkenfeld) var pfalzgreve og fra 1671 også hertug af  Pfalz-Zweibrücken–Birkenfeld.

Oldefar til Bayerns første konge 
Christian 2. var far til Christian 3. af Pfalz-Zweibrücken, farfar til Frederik Michael af Zweibrücken-Birkenfeld og oldefar til Maximilian 1. Joseph af Bayern, der blev kurfyrste  af Bayern i 1799 og konge i 1805. 

Alle senere konger af Bayern var efterkommere af  Maximilian 1. Joseph.

Wittelsbachske pfalzgrever ved Rhinen
Personer fra Rheinland-Pfalz
Personer fra Alsace
Mathilde Juncker

Mathilde Rahbek Juncker (født 3. marts 1993 i Roskilde) er en dansk håndboldspiller, der spiller for Randers HK. Hun kom til klubben i 2017. Hun har tidligere optrådt for FIF og SK Aarhus. Hun har flere U-landsholdskampe på CV'et, og vandt guld ved U18-OL i Singapore i 2010. 

Hun fik d. 8. oktober 2015 debut på det danske udviklingslandshold (B-landshold) i en kamp mod Norges rekrutjenter (B-landshold). I denne kamp blev hun desuden kåret som kampens spiller. Mathilde havde sin debut på A-landsholdet i forsommeren 2016, hvor hun spillede 2 EM-kval kampe hhv. mod Tyrkiet og Portugal. 

Til dagligt læser Mathilde geologi på Aarhus Universitet.

Referencer 
 Spillerprofil - Randers HK 
 Hbold - Mathilde Juncker 
 SK-målmand var kampens spiller for b-landsholdet
 Handball - Mathilde Juncker 
 DHDb - Mathilde Juncker

Personer fra Roskilde
Håndboldspillere fra Danmark
Håndboldspillere fra FIF
Håndboldspillere fra SK Aarhus
Håndboldspillere fra Randers HK
Natascha Ohlendorff

Natascha Ohlendorff (født 19. juli 1989 i Helsinge) er en tidligere dansk håndboldspiller, som spillede for SK Århus. Hun kom til klubben i 2011 med en lille afstikker til FCM i 12/13. Hun har tidligere optrådt for FCM Håndbold, Lyngby HK og Slagelse FH.

Hun har flere Y-landsholdskampe på CV'et.

Den 16.marts 2015 offentliggjorde hun at indstille karrieren når sæsonen 2015-16 er færdigspillet.

Privat 
Natascha er født døv, men det er noget hun har lært og leve med. Men pga. netop dette har et skifte til udlandet aldrig været oppe til overvejelse pga. for vanskelige kommunikationsudfordringer.

Hun er kæreste med Århus Håndbolds Mikkel Saad.

Noter

Referencer 
 Spillerprofil - SK Århus 
 Hbold - Natascha Ohlendorff 
 DHDb - Natascha Ohlendorff
 Håndboldparret - "Vi taler ikke om håndbold"

Eksterne henvisninger 

Personer fra Helsinge
Håndboldspillere fra Danmark
Håndboldspillere fra SK Aarhus
Håndboldspillere fra FC Midtjylland Håndbold
Marie Gabriele, hertuginde i Bayern

Marie Gabriele, hertuginde i Bayern (Marie Gabriele Mathilde Isabelle Therese Antoinette Sabine) (født 9. oktober 1878 på Tegernsee Slot, død 24. oktober 1912 i Sorrento syd for Napoli i Syditalien) var Bayerns sidste kronprinsesse, og hun var  gift med  Rupprecht, kronprins af Bayern (1869–1955). Hun var født med titlen hertuginde i Bayern.

Forældre 
Hertuginde Marie Gabriele var datter af øjenlægen Karl Theodor, hertug i Bayern og datterdatter af kong Mikael 1. af Portugal. Hun var søster til dronning Elisabeth af Belgien og svigerinde til kong Albert 1. af Belgien.

Børn 
Kronprins Rupprecht og kronprinsesse Marie Gabrielle fik fem fælles børn:
 Luitpold (8. maj 1901 – 27. august 1914), døbt Luitpold Maximilian Ludwig Karl von Bayern
Irmingard (21. september 1902 – 21. april 1903), døbt Irmingard Maria Therese José Cäcilia Adelheid Michaela Antonia Adelgunde von Bayern 
 en datter (født og død 1903)
Albrecht (3. maj 1905 – 8. juli 1996), døbt Albrecht Luitpold Ferdinand Michael von Bayern. Arveprins Albrecht blev far til tronprætendenten hertug Franz (født 1933) og til Max Emanuel, hertug i Bayern (født 1937). Arveprins Albrecht har ingen arveberettigede børnebørn. Det forventes, at en efterkommer af Albrechts yngre halvsøster Irmingard på et tidspunkt bliver tronprætendent.
Rudolf (30. maj 1909 – 26. juni 1912), døbt Rudolf Friedrich Rupprecht von Bayern

I 1921 giftede Kronprins Rupprecht sig med en datter af storhertug Vilhelm 4. af Luxembourg (en yngre søster til storhertuginderne Marie-Adélaïde af Luxembourg og Charlotte af Luxembourg). I dette ægteskab blev der født seks børn. 

Huset Wittelsbach
Personer fra Bayern
St Mawes Castle

St Mawes Castle () er en fæstning, der blev opført af Henrik 8. af England ved Falmouth i  Cornwall mellem 1540 og 1542. Den var en del af kongens Device forter, der skulle beskytte mod en invasion fra Frankrig og Det tysk-romerske Rige, og forsvarede Carrick Roads-vandvejen ved mundingen af floden Fal. Borgen blev bygget efter anvisninger af Thomas Treffry i kløverbladsform med et centralt tårn i fire etager og tre bastioner der former platforme til kanoner. Det blev  udstyret med 19 kanoner mod fjendtlige skibe sammen med søsterfæstningen Pendennis Castles på den anden side af flodmundingen. Under den engelske borgerkrig blev St Mawes brugt af kavalererne, der støttede Charles 1., men de måtte overgive borgen til rundhovederne i 1646 i den sidste fase af konflikten.

Fæstningen var i brug i 1700- og 1800-tallet. I begyndelsen af 1850'erne gjorde frygten for en ny konflikt med Frankrig og ny militærteknologi, at man videreudviklede fæstningen. Den blev omdannet til kaserne og der kom store kanonbatterier under den med det seneste inden for søartilleri. I 1880'erne og 1890'erne blev elektroniske søminer lagt ud mellem St Mawes og Pendennis, og en ny hurtigskydende kanon blev installeret på St Mawes for at støtte forsvaret. Efter 1905 blev kanonerne fjernet, og mellem 1920 og 1939 blev den drevet som turistattraktion.

Under anden verdenskrig kom fæstningen atter i brug, og der blev installeret søartilleri og antiluftskyts på borgen for at beskytte mod angreb fra Nazityskland. Med afslutningen af krigen blev St Mawes endnu engang turistattraktion. I 1900-tallet blev den drevet af English Heritage. Borgen har omfattende udskårne dekorationer fra 1500-tallet i form af søuhyrer og gargoiler. Historikeren Paul Pattison har beskrevet St Mawes Castle som "velsagtens den mest perfekte overlevende af alle Henriks forter".

Se også 
 Liste over borge og slotte i England

Kildehenvisninger

Litteratur

Referencer

Eksterne henvisninger 

 English Heritage visitors' page

Slotte i Cornwall
Device Forts
Haregade

Haregade er en gade i kvarteret Nyboder i Indre By i København, der ligger mellem Borgergade og Kronprinsessegade i forlængelse af hhv. Tigergade og Timiansgade. Gaden er opkaldt efter dyret hare.

Gaden blev anlagt som en del af den oprindelige del af Nyboder, der opførtes under Christian 4. i 1630'erne og 1640'erne. Navnet kendes fra 1654 i formen Hare Stredet og er en del af en gruppe af gader mellem Adelgade (senere omlagt) og Borgergade, der fik dyrenavne. Bebyggelsen fra dengang er dog for længst væk. I stedet finder man i dag toetages Nyboder-huse fra Frederik 5.'s tid langs den nordlige side. På en del af den sydlige side ligger en række af de såkaldte "Grå Stokke" som arkitekten Olaf Schmidth opførte her i 1891. De var inspireret af de mange arbejderboliger, der opførtes på den tid, men tilpasset Nyboders eksisterende arkitektur, som der kan sammenlignes direkte med i netop denne gade.

Kilder 
 Storbyens stednavne, s. 116, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 417, 428-429, af Sys og Godfred Hartmann. Palle Fogtdal, 1988. 
 Haregade 24-35 / Kronprinsessegade 80  på Indenforvoldene.dk

Eksterne henvisninger 

 Haregade på Indenforvoldene.dk.

Noter 

Nyboder
Gader i Indre By (København)
Yoho National Park

Yoho National Park er en nationalpark  og del af et verdensarvsområde ligger i Canadian Rockies langs den vestlige skråning af det Nordamerikas kontinentale vandskel i de sydøstlige dele af provinsen British Columbia i Canada.

Nationalparken grænser til Kootenay National Park i syd og Banffs National Park i øst. Namnet Yoho kommer fra et ord på cree som udtrykker forbavselse.

Yoho dækker 1.313 km² og er den mindste af de fire tilstødende nationalparker.

Yoho, tilsammen med Jaspers National Park , Kootenay National Park  og Banff National Park samt tre provinsparker i British Columbia - Hamber Provincial Park, Mount Assiniboine Provincial Park og Mount Robsons Provincial Park - blev i 1984 udpeget til verdensarvsområde Canadian Rocky Mountain Parks World Heritage Site. Parkens administrations- og besøgscenter ligger i byen Field, tæt på Trance-Canada Highway.

Geologi 
Kicking Horse River, har sit udspring i isfelterne Wapta og Waputik i parken. Floden har skabt en naturlig bro igennem solidt bjerg. Formationen ligger 3 km vest for byen Field og kan nås fra vejen til Emerald Kvabbe.

Bjergkæden Canadian Rockies består af sedimentære bjergarter, med et stort antal fossilrester. Burgess Shale, beliggende i nationalparken, er et af verdens rigste områder  hvad angår levn af usædvanlige fossiler. Dette område blev i 1909 opdaget af Charles Doolittle Walcott. I det sydøstlige hjørne af parken findes en vulkansk intrusion, Ice River Complex, som har aflejringer af sodalit, en dekorativ sten.

Bjerge 

    Mount Burgess,  2.599 m højt bestiges relativt ofte. I 17 år var bjerget med på Canadas ti-dollarseddel.
    Mount Stephen, 3.199 m højt er den højeste af de fire bjerge som omgiver byen Field i Britisk Columbia. En del af Burgess Shale-fossilerne blev fundet på Mount Stephen.
    The President, (Præsidenten) 3 138 m högt
    The Vice President, (vicepræsidenten) 3 066 m högt
    Mount Goodsir, 3.567 m højt
    Mount Balfour, 3.272 m højt

Vandfald
    Takakkaw Falls
    Wapta Falls

Eksterne kilder/henvisninger 

Parks Canada web site
A travel guide for Yoho National Park and the village of Field, BC
Yoho National Park on the Canadian Mountain Encyclopedia ( Bivouac.com)
An article on Yoho National Park from The Canadian Encyclopedia 

Nationalparker i Canada
Britisk Columbia
Verdensarvsområder i Canada
Canadian Rockies
Tigergade

Tigergade er en gade i kvarteret Nyboder i Indre By i København, der ligger mellem Store Kongensgade og Borgergade i forlængelse af Haregade. Gaden er opkaldt efter dyret tiger.

Gaden er belagt med brosten og er omgivet af klassiske gule toetages Nyboder-huse opført af Philip de Lange på begge sider, fra da Nyboder blev udvidet nordpå i 1755-1757. Gadenavnet slutter sig til en ældre gruppe af gader i Nyboder med navne efter dyr.

Kilder 
 Storbyens stednavne, s. 297, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 428-429, af Sys og Godfred Hartmann. Palle Fogtdal, 1988. 
 Tigergade 2-8  på Indenforvoldene.dk

Eksterne henvisninger 

Nyboder
Gader i Indre By (København)
Canadian Rockies

Canadian Rockies er betegnelsen for den canadiske del af den nordamerikanske bjergkæde Rocky Mountains. De omkring 1.450 kilometer lange Canadian Rockies er den østlige del af Canadian Cordillera, som er et system af adskillige bjergkæder, der løber fra de canadiske prærier til den mod vest liggende stillehavskyst. Canadian Rockies udgør den sydøstlige del af dette system, og ligger mellem Interior Plains i Alberta og det nordøstlige British Columbia. Den sydlige del grænser til Idaho og Montana i USA. Nordenden er ved Liard River i det nordlige British Columbia.

Canadian Rockies har adskillige høje toppe og kæder, f.eks. Mount Robson (også kaldt Mount Bella) (3.954 moh.) og Mount Columbia (3.747 moh). Store dele af bjergkæden er beskyttet som national- og provinsparker, hvoraf en del i fællesskab udgør verdensarvsområdet Canadian Rocky Mountain Parks.

Eksterne henvisninger 

 Canadian Rockies på Encyclopædia Britannica

Canadas geografi
Britisk Columbia
Alberta
Washington County (Kansas)

Washington County er et county beliggende i den nordligste del af den amerikanske delstat Kansas. Hovedbyen er Washington, og på den nordlige side grænser det op til Nebraska. I 2010 havde countiet 5.799 indbyggere. Det er opkaldt efter USA's 1. præsident George Washington.

Geografi 
Ifølge United States Census Bureau er Washingtons totale areal på 2.328 km², hvoraf de 10 km² er vand.

Grænsende counties 

 Jefferson County, Nebraska (nord)
 Gage County, Nebraska (nordøst)
 Marshall County (øst)
 Riley County (sydøst)
 Clay County (syd)
 Cloud County (sydvest)
 Republic County (vest)
 Thayer County, Nebraska (nordvest)

Eksterne henvisninger 

 Washington Countys officielle hjemmeside 

Counties i Kansas
Etableret i 1857
Theodor Valdemar Cornelius-Knudsen

Theodor Valdemar Cornelius-Knudsen (født 13. september 1844 i København, død 16. maj 1920 samme sted) var en dansk instrumentmager.

Han studerede på Den Polytekniske Læreanstalt indtil 1865, og overtog sin fars instrumentmagerforretning der var grundlagt i 1838 på Ulfeldts Plads, og senere flyttet til Købmagergade i København. Hans virksomhed Cornelius Knudsen Kjøbenhavn og instrumenter blev verdenskendt, særligt indenfor søfart og navigation.

Referencer 

Håndværkere fra Danmark
Personer fra København
Henrik af Paris

Henrik af Paris (5. juli 1908 - 19. juni 1999) var en fransk greve og prætendent til den franske trone under navnet Henrik 6. fra 1940 til sin død.

Opvækst og uddannelse 
Han blev født på slottet Le Nouvion-en-Thiérache i Aisne i Frankrig som søn af hertug Jean af Guise og hans hustru Isabelle. Året efter hans fødsel flyttede familien til Marokko, hvor faderen blev landmand. Den lille Henrik fulgte med sin far i hans gøremål i landbruget om formiddagen og blev senere på dagen undervist af sin mor og europæiske guvernanter. Familien kom jævnligt på besøg i Frankrig og var således i Paris ved udbruddet af første verdenskrig, hvor faderen forsøgte at komme til at kæmpe for Frankrig. Det lykkedes ikke, og familien vendte derpå retur til Marokko.

Efter krigen blev guvernanterne afløst af teologer, og særligt én af dem vækkede Henriks lyst til at lære. Denne teolog, abbé Thomas, fik lov til at tage Henrik med til Paris, og særligt mødet med slumkvarterer og fattigdom blev en øjenåbner for Henrik og gav ham en forståelse for verdens uligheder. Nogle år senere begyndte Henrik studier i matematik og naturvidenskab på universitet i Leuven i Belgien fulgt op af nogle år med jurastudier.

I 1924 blev hans far arving til den trone, som huset Orléans gjorde krav på i Frankrig, og familien flyttede tilbage til Europa. Det republikanske Frankrig tillod ikke familien at bo i landet, og i stedet slog den sig ned i nærheden af Bruxelles i Belgien, hvortil der blev hentet forskellige lærere fra Frankrig for at undervise Henrik, der en dag ville overtage sin fars rolle som tronprætendent.

Familieliv 
Henrik ægtede 8. april 1931 Isabelle af Orléans-Braganza ved et bryllup i Palermo på Sicilien, samme sted som parrets fælles forfædre var blevet gift i 1809. Brylluppet havde deltagelse af medlemmer af flere europæiske kongehuse. Henrik og Isabelle fik elleve børn, inden de blev separeret i 1987.

Efter han havde overtaget titlen som tronprætendent ved sin fars død i 1940, brugte han en god del af sin tid på politik, herunder at søge at genetablere monarkiet i Frankrig. Det var sammen med den efterhånden store familie en bekostelig sag, og Henrik solgte mange af familiens arvestykker som smykker, malerier og ejendomme. I 1950 flyttede han til Frankrig, som havde slækket på loven, der havde sendt hans familie i eksil. Han kom gennem årene i  konflikt med flere af sine børn, blandt andet om økonomi og arvefølgen, og han havde blandt andet erklæret, at hans ældste søn, Henrik af Orléans, havde fortabt retten til den prætenderede trone, da sønnen blev skilt og giftede sig med en kvinde, der ikke var romerskkatolsk. Den beslutning fortrød han nogle år senere og genindsatte sønnen i tronfølgen.

Huset Bourbon-Orléans
Tronprætendenter af Bourbon-Orléans
La Altagracia

La Altagracia er den østligste af de 31 provinser i den Dominikanske Republik.

Navnet stemmer fra maleri af Nuestra Senora de La Altagracia, bragt fra Spanien i det 1500-tallet. Flere mirakler er tilskrevet til dette arbejde.

Det er i øjeblikket den førende provins i landet med hensyn til turisme, provinsen har Punta Cana International Airport, som er den vigtigste lufthavn på øen, da den modtager 64 % af alle flyvninger, der ankommer til landet det er også den første internationale privat lufthavn i verden.

Dominikanske Republik
Provinser